# **Pályázat**

**a Romániai Magyar Demokrata Szövetség Nőszervezete céljainak megvalósítására**

# **Pályázati felhívás – Mosolygó Karácsony 2024**

**Jelen pályázat célja**, hogy a karácsony közeledtével a családok és nyugdíjasok számára olyan közösségi eseményeket támogasson, amelyek hozzájárulnak az ünnepi készülődéshez és a közösségi összetartozás élményéhez. A program szándéka, hogy a résztvevőknek lehetőséget nyújtson az adventi időszak mélyebb megélésére, és emellett olyan közösségi aktivitásokat ösztönözzön, amelyek során minden korosztály értékes élményekkel gazdagodik. A pályázat támogatja az ajándékozást, a kézműves foglalkozásokat, és azokat az eseményeket, amelyek során a résztvevők együtt, a karácsony szellemében készülhetnek fel az ünnepre.

**Kiemelt témák:**

1. **Szívügyünk a Család – Nagycsaládban élni jó!**

Célunk, hogy minden lehetséges módon támogassuk a **családokat**, olyan programokat szervezzünk, amelyek hozzájárulnak ahhoz, hogy tartalmas időt tudjanak egymással tölteni. A családi programok a közös kreatív tevékenységek és a közösségi élmények megélésére építenek, hogy a résztvevők közösen készüljenek fel az ünnepre. A családi eseményekre vonatkozó programok irányvonalai:

* **Családi ajándékkészítő műhelyek**
* **Ünnepi előkészületek és kézműves foglalkozások**
* **Közösségi események és adományozás**

1. **Életet az éveknek – aktív nyugdíjaskor**

Továbbra is kiemelt figyelmet fordítunk az **idősekre**, hisz ők azok, akiktől mindent megtanultunk, akik építettek minket, és segítettek elindulni, így nem szabad megfeledkeznünk róluk! Az „Életet az éveknek - aktív időskor” című rendezvénysorozaton belül olyan programok szervezésére lehet pályázni, amelyek segítik az idősebb generációt abban, hogy megéljék az ünnepi hangulatot, a közösségi összetartozást:

* **Ajándékozás és adományozás**
* **Kreatív kézműves foglalkozások**
* **Közösségi programok**

Ezen pályázati kiírás **2024. december 9. – december 30.** között megszervezésre kerülő rendezvényeket támogatja.

**Figyelem!** Egy civil szervezet csupán egy pályázatot nyújthat be, kivéve a szórvány megyéket: Hunyad, Arad, Temes, Beszterce, Brassó, Fehér, Történelmi Máramaros, Krassó-Szörény, Szeben, valamint a kárpáton kívüli megyék.

**Pályázhatnak**

* jogi bejegyzéssel rendelkező civil szervezetek, alapítványok
* pályázatok benyújthatók **2024. december 9. – december 30.** között megvalósuló programokra
* **akik elszámoltak az előző támogatással jelen pályázat benyújtásáig**

## **Egyesületenként maximum 1 pályázat jogosult vissza nem térítendő résztámogatásra** (kivéve a szórvány megyéket: Hunyad, Arad, Temes, Beszterce, Brassó, Fehér, Történelmi Máramaros, Krassó-Szörény, Szeben, valamint a kárpáton kívüli megyék)**.**

## **A pályázáshoz kötelező dokumentumok**

* Kitöltött, lepecsételt és aláírt **pályázati űrlap**
* A megyei/területi Nőszervezettel kötött **együttműködési nyilatkozat/egyezmény** másolata, amiből kitűnik, hogy a pályázó az adott megyei/területi Nőszervezettel közösen bonyolítja le a megpályázott programot. Csatolunk egy együttműködési nyilatkozat-javaslatot.

## **Támogatható költségtípusok**

### **Szállítás:**

* + szállítási szolgáltatás elszámolása esetén: csatolni kell a szolgáltatói szerződés másolatát is;
  + a szervezéshez kapcsolódó kiszállások esetében szükséges: menetlevél vagy kiszállási lap fénymásolata, az utazási bizonylatok (jegyek, üzemanyag-bonok) fénymásolatai, valamint a használati megállapodás fénymásolata (ha az autó, amelynek üzemanyag-költségét elszámolják, nem a pályázó szervezet tulajdonában van). Figyelem! Az üzemanyag fogyasztást 7,5 l/100 km-rel kell számolni
  + útiköltség-térítés (résztvevőknek, meghívottaknak) esetében: az utazási bizonylatok (jegyek, üzemanyag-bonok) fénymásolatait, valamint az elszámolási ív fénymásolatát szükséges mellékelni. Figyelem! Az üzemanyag fogyasztást 7,5 l/100 km-rel kell számolni.

### **Fogyóanyagok**

### **Szállás:**

### egy éjszaka szállásköltsége legtöbb 130 RON/fő/éj lehet,

### a számla mellé kérjük mellékeljen a szállásadó által lepecsételt és aláírt szállásdiagramot;

* **PR anyagok, nyomtatványok, protokoll költségek (ajándékok, díjak, meghívók, oklevelek stb.)**
* **terembér és más eszközök bérleti díja**, valamint egyéb szolgáltatások: (csatolni kell a szolgáltatói szerződés másolatát is)
* **honoráriumok**

### **étkezés:**

* **a résztvevők étkeztetésére, nem számolható el több, mint a megítélt összeg 25%-a**
* **a számla mellé kérünk csatolni egy táblázatot, amely tartalmazza az érintett**

**személyek számát, valamint elszámolt étkezés típusát (a táblázat modelljét az elszámolási összesítővel küldjük.**

## **A résztámogatás mértéke és formája**

**A jelen pályázat keretében legtöbb 3000 lej támogatási összeg igényelhető pályázatonként.** Az összeg megítélése a tervezett program komplexitásától függ, valamint attól, hogy mennyire járul hozzá a célok eléréséhez, illetve a benyújtott pályázatok számától. Előnyben részesülnek a személyes jelenléttel megszervezett programok, és előnyt jelent a több civil szervezettel való együttműködés. A támogatásra javasolt pályázatok esetében a támogatás összege a rendezvény teljes költségvetésétől függően 10% és 90% között alakulhat, minden esetben **a pályázó szervezetnek kell biztosítania a minimum 10% önrészt.**

## **Arculati elemek használata**

A pályázatban foglalt programok lebonyolításakor, minden nyomtatott anyag esetében (meghívó, levelek, program, sajtóhír, stb.) a pályázó köteles az RMDSZ és az RMDSZ Nőszervezetének logóját feltüntetni. Ugyanakkor a pályázók saját honlapjukon (feltéve, ha rendelkeznek) kötelezően fel kell tüntessék a **Romániai Magyar Demokrata Szövetséget és az RMDSZ Nőszervezetét, mint támogatókat**. Abban az esetben, ha a program támogatóinak körében a Romániai Magyar Demokrata Szövetség hozzájárulása a legjelentősebb, **fő támogatóként** kell megjeleníteni. A Sorsfordító nők, a Sikeres Nők iskolája és a Nők elleni erőszak elleni mozgalom esetében kötelező az országos vizuális elemek használata.

## **További kritériumok**

### **Minden szervezet köteles legalább egy héttel a rendezvény előtt elindítani az online kampányt, ehhez tartozik a sajtóban való hirdetés és a Facebook esemény, amelyet a központi Nőszervezethez is el kell juttatni. Ugyanakkor kérünk egy rövid, öt soros beharangozót is, amelyet a központ Nőszervezet kommunikációjában használunk fel. Ebbe kérjük foglalják bele a következő információkat: KI, MIT, HOL, MIKOR és MIÉRT szervez** – ez elengedhetetlen feltétele az utólagos elszámolásnak!

**Az esemény után, legtöbb 24 órán belül minden szervezet kötelezően fotókkal ellátott beszámolót küld a központi Nőszervezetnek, a** [**nok@rmdsz.ro**](mailto:nok@rmdsz.ro) **címre.**

**Ezen kritériumok teljesítése feltétele egy következő pályázat támogatásának.**

### **Annak érdekében, hogy az esemény és a beszámoló a központi Nőszervezet Facebook oldalán is megosztásra kerüljön, kérünk publikáljátok a saját Facebook oldalaitokon is.**

**Pályázási feltételek**

**A pályázati rendszer** utólagos finanszírozással működik. A megpályázott program megvalósítása után, az elszámolás (az elszámolási útmutatóban foglaltak szerint) továbbítandó az RMDSZ gazdasági igazgatóságára. Az elszámolás jóváhagyása után a megpályázott összeget az RMDSZ folyósítja a pályázatot benyújtó szervezet számára.

### **Csak azok a szervezetek pályázhatnak a továbbiakban, akik elszámoltak a pályázat költségeivel.**

**Pályázni papíron (postai beküldéssel) lehet. Ugyanakkor el kell küldeni a pályázatot emailben is a** [**nok@rmdsz.ro**](mailto:nok@rmdsz.ro) **email címre.**

### **A pályázatot WORD és .pdf formában legkésőbb 2024.12.01-ig e-mailben szükséges elküldeni a** [**nok@rmdsz.ro**](mailto:nok@rmdsz.ro) **e-mail címre, valamint papíron, eredeti aláírással és bélyegzővel ellátva postai úton, a postázás dátuma legkésőbb 2024.12.01.**

**FONTOS!**

**MEGVÁLTOZOTT A POSTACÍM:**  400428 Kolozsvár, Aron Densușianu utca, 6A szám. **(400428 Cluj-Napoca, strada Aron Densușianu, nr. 6A)**. Kapcsolattartó személy: Szőke Timea tel.: 0757688142, e-mail: **nok@rmdsz.ro**.

## **Pályázati ütemterv**

A pályázatok benyújtási határideje: **2024.12.01.**

A pályázók kiértesítésének határideje: **2024.12.08.**

**Értékelési szempontok**

* a rendezvény témájának jelentősége és időszerűsége
* a program által közvetlenül érintett személyek száma
* a helyszínek száma
* a helyi közösség bevonásának mértéke
* helyi civil szervezetekkel való együttműködés mértéke
* a tervezett médiakampány megvalósíthatósága
* a rendezvény ötletessége, megvalósításának kreativitása, igényessége

### **Elszámolási határidő: a rendezvény időpontjától számított maximum 2 hónap/ 60 nap**

### **Az ezután beérkezett elszámolásokat nem tudjuk elfogadni, így az esemény támogatása elmarad.**

A programokon **jelenléti ív** kitöltése kötelező. Kérjük a csatolt jelenléti ívet használni, valamint **a kitöltött jelenléti ív másolatának beküldése kötelező.**